बांझीकुसुम सड़क निर्माण की घोषणा से लोगों में हर्ष
चक्रधरपुर| बांझीकुसुम-झरझरासड़क निर्माण की घोषणा से लोगों में हर्ष व्याप्त है। सोनुवा में आयोजित कार्यक्रम में सीएम रघुवर दास द्वारा बांझीकुसुम-झरझरा सड़क के शिलान्यास पर ग्रामीण संघर्ष समिति ने भी सरकार के प्रति धन्यवाद अदा किया है। संघर्ष समिति ने बैठक आयोजित कर आम लोगों को जानकारी दी है कि पिछले कई सालों से सड़क के लिए किए जा रहे आंदोलन का परिणाम सामने गया है। बैठक में पूर्व मुखिया जंगल गागराई, केरा मुखिया संजय हासंदा, सिमिदीरी पंचायत समिति सदस्य जयकुमार सिंह देव, अनिल सिंह देव, प्रवीर सिंह देव, अनिरुद्ध प्रधान सहित इलाके के कई प्रबुद्ध लोग मौजूद थे। सभी ने झारखंड सरकार द्वारा स्थानीय प्रतिनिधियों के प्रयास को सराहा है। मालूम हो कि यह सड़क 54 करोड़ की लागत से बनेगी।
hin_Deva hin_Deva